CELEX: 62008CA0499
Language: sl
Date: 2009-10-22 00:00:00
Title: Zadeva C-449/08: Sodba Sodišča (peti senat) z dne 22. oktobra 2009 (predlog za sprejetje predhodne odločbe College van Beroep voor het Bedrijfsleven- Nizozemska) – G. Elbertsen proti Minister van Landbouw, Natuur en Voedselkwaliteit (Skupna kmetijska politika — Integriran administrativni in kontrolni sistem za nekatere sheme pomoči — Uredba (ES) št. 1782/2003 — Shema enotnega plačila — Določitev referenčnega zneska — Kmetje v posebnih razmerah — Nacionalna rezerva)

5.12.2009   
            
            
               SL
            
            
               Uradni list Evropske unije
            
            
               C 297/15
            
         Sodba Sodišča (peti senat) z dne 22. oktobra 2009 (predlog za sprejetje predhodne odločbe College van Beroep voor het Bedrijfsleven- Nizozemska) – G. Elbertsen proti Minister van Landbouw, Natuur en Voedselkwaliteit
   (Zadeva C-449/08) (1)
   
   (Skupna kmetijska politika - Integriran administrativni in kontrolni sistem za nekatere sheme pomoči - Uredba (ES) št. 1782/2003 - Shema enotnega plačila - Določitev referenčnega zneska - Kmetje v posebnih razmerah - Nacionalna rezerva)
   2009/C 297/18
   Jezik postopka: nizozemščina
   
      Predložitveno sodišče
   
   College van Beroep voor het Bedrijfsleven
   
      Stranki v postopku v glavni stvari
   
   
      Tožeča stranka: G. Elbertsen
   
      Tožena stranka: Minister van Landbouw, Natuur en Voedselkwaliteit
   
      Predmet
   
   Predlog za sprejetje predhodne odločbe – College van Beroep voor het Bedrijfsleven – Razlaga člena 42(4) Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (UL L 270, str. 1) in člena 21 Uredbe Komisije (ES) št. 795/2004 z dne 21. aprila 2004 o podrobnih pravilih za izvajanje sheme enotnega plačila, predvidenega v Uredbi Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (UL L 141, str. 1) – Integriran administrativni in kontrolni sistem za nekatere sheme pomoči – Shema enotnega plačila – Določitev referenčnega zneska – Nedodelitev pravice do plačila v določenih razmerah
   
      Izrek
   
   
               1.
            
            
               Člen 42(4) Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 je treba razlagati tako, da daje državam članicam diskrecijsko pravico, da določijo referenčni znesek 0 EUR in da kmetu, ki se znajde v posebnih razmerah, navedenih v členu 21 Uredbe Komisije (ES) št. 795/2004 z dne 21. aprila 2004 o podrobnih pravilih za izvajanje sheme enotnega plačila, predvidenega v Uredbi Sveta (ES) št. 1782/2003, kakor je bila spremenjena z Uredbo Komisije (ES) št. 1974/2004 z dne 29. oktobra 2004, ne dodelijo nobene pravice do plačila iz nacionalne rezerve, če ta znesek temelji na objektivnih merilih, ne ogroža enake obravnave kmetov in ne povzroča motenj trga in konkurence.
            
         
               2.
            
            
               Pravo Skupnosti ne nasprotuje uporabi nacionalne določbe, v skladu s katero se od vsakega povečanja dodatnih plačil, ki temelji na naložbah v proizvodne zmogljivosti ali nakupu zemljišča, najprej odšteje 500 EUR in šele nato določi referenčni znesek, na podlagi katerega se dodeli pravica do plačila iz nacionalne rezerve.
            
         
      (1)  UL C 6, 10.1.2009.